Serentis

Serentis (Tagetes, ) – astrinių (Asteraceae) šeimos augalų gentis, kilusi iš Amerikos. Ją sudaro 56 vienmečių ir dvimečių augalų rūšys.

Būna įvairaus dydžio: nuo 1 cm iki 2,2 m. Lapai žali, pirštuoti. Natūralių augalų žiedai geltoni, oranžiniai, balti, su rudais atspalviais. Žiedynas – graižas, 4-6 cm skersmens. Sėklos juodos, vamzdiškos.

Daugelis rūšių pasižymi savotišku aitriu kvapu. Sakoma, kad šis kvapas atbaido kai kuriuos kenkėjiškus graužikus, vabzdžius, todėl serenčiai sodinami greta pomidorų, bulvių, baklažanų, tabako, paprikų.

Daugelis serenčių rūšių auginamos visame pasaulyje kaip vienmečiai dekoratyviniai augalai. Serenčiai nereiklūs drėgmei, vešlūs, pakelia nestiprias šalnas. Sodinami darželiuose, kapinėse, miestų gėlynuose. Dalis rūšių tarpusavyje kryžminasi.

 Rūšys 
 Siūlalapis serentis (Tagetes filifolia)
 Blizgusis serentis (Tagetes lucida)
 Actekinis serentis (Tagetes minuta)
 Smulkusis serentis (Tagetes tenuifolia)
 Gvazdikinis serentis (Tagetes patula)
 Didysis serentis (Tagetes erecta)
 Smulkiagraižis serentis (Tagetes micrantha)
 ir kt.

Kategorija:Astriniai
Kategorija:Dekoratyviniai augalai